
ŠAKIŲ RAJONO SAVIVALDYBĖS TARYBA

SPRENDIMAS

DĖL TURTO PERDAVIMO
2012 m. rugpjūčio 30 d. Nr. T-295
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 str. 1 d. ir rajono savivaldybės tarybos 2007 m. gegužės 17 d. sprendimu Nr. T-60 patvirtinta rajono savivaldybei nuosavybės teise priklausančio turto valdymo, naudojimo ir disponavimo juo tvarka, nusprendžia:

1. Perduoti Gelgaudiškio kultūros centrui valdyti ir naudotis patikėjimo teise rajono savivaldybei nuosavybės teise priklausantį ir šiuo metu rajono savivaldybės administracijos patikėjimo teise valdomą nekilnojamąjį turtą - 424/1000 dalį negyvenamųjų patalpų (unikalus Nr. 8495-9004-6013:0001, bendras plotas - 27,14 kv. m, pažymėjimas plane 3-2), esančių Gelgaudiškio sen., Gelgaudiškio m., Taikos g. 76 C.

2. Įgalioti Gelgaudiškio kultūros centro direktorių ir rajono savivaldybės administracijos direktorių pasirašyti 1 punkte nurodyto turto perdavimo-priėmimo aktą.

